1904

Падзеі 
 9 лютага: Японская эскадра адмірала Тога атакавала рускую эскадру на ўнутраным рэйдзе Порт-Артура, пачатак руска-японскай вайны. Бой крэйсера «Вараг» і кананерскай лодкі «Карэец» супраць японскай эскадры. Пачалася Руска-японская вайна.
 17 лютага: Прэм’ера оперы Джакама Пучыні «Мадам Батэрфляй» адбылася ў міланскім тэатры «Ла Скала».
 7 мая: Адменена забарона літоўскага друку ў Расійскай імперыі.
 14 мая: У Сент-Луісе (ЗША) пачаліся Трэція Алімпійскія гульні.
 27 кастрычніка: Адкрыты першыя падземныя ўчасткі Нью-Ёркскага метрапалітэна.

 Нарадзіліся 
 1 студзеня: Мечыслаў Багаткевіч, каталіцкі рэлігійны дзеяч. Расстраляны гестапаўцамі, пазней беатыфікаваны
 17 студзеня: Аляксандр Якімовіч, беларускі дзіцячы пісьменнік
 18 студзеня: Кэры Грант, англа-амерыканскі акцёр
 16 лютага: Джордж Фрост Кенан, амерыканскі дыпламат і гісторык
 14 красавіка: Джон Гілгуд, англійскі акцёр
 22 красавіка: Роберт Опенгеймер, амерыканскі фізік, кіраўнік амерыканскага атамнага праекту
 11 мая: Сальвадор Далі, іспанскі мастак
 17 мая: Жан Габэн, французскі акцёр тэатра і кіно
 2 чэрвеня: Джоні Вайсмюлер, амерыканскі плывец, алімпійскі чэмпіён
 4 жніўня: Вітольд Гамбровіч, польскі пісьменнік
 22 жніўня: Дэн Сяапін, кітайскі палітык і рэфарматар
 29 жніўня: Вернер Форсман, нямецкі хірург, лаўрэат Нобелеўскай прэміі па фізіялогіі і медыцыне (1956)
 30 снежня: Зэлік Аксельрод, беларускі яўрэйскі паэт, перакладчык беларускай паэзіі на ідыш (пам. 26.6.1941)

 Памерлі 
 10 студзеня: Жан-Леон Жэром, французскі мастак (нар. 11.5.1824)
 19 красавіка: Ізабела II, каралева Іспаніі ў 1833—1868 гг. (нар. 10.10.1830)
 1 мая: Антанін Леапольд Дворжак, чэшскі кампазітар (нар. 8.9.1841)
 10 мая: Генры Мортан Стэнлі, журналіст, падарожнік, даследчык Афрыкі (нар. 28.1.1841)
 24 верасня: Нільс Фінзен, лаўрэат Нобелеўскай прэміі па фізіялогіі і медыцыне (1903) (нар.15.12.1860)